
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ ПУРӐНМА КИРЛӖ 
ЧИ ПӖЧӖК ВИҪЕ ҪИНЧЕН" САККУНӖН 4 СТАТЙИНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи нарӑс уйӑхӗн 28-мӗшӗнче
йышӑннӑ

1 статья
Чӑваш Республикин "Чӑваш Республикинче пурӑнма кирлӗ чи пӗчӗк виҫе ҫинчен" 1997 ҫулхи чӳк уйӑхӗн 10-мӗшӗнчи 21 №-лӗ саккунӗн (Чӑваш Республикин Патшалӑх Канашӗн ведомоҫӗсем, 1997, 22 №; 2004, 60 №; 2009, 82 №; 2012, 95 №; Чӑваш Республикин Саккунӗсен пуххи, 2013, 
3 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, ҫӗртме уйӑхӗн 5-мӗшӗ) 4 статйине ҫакӑн пек улшӑнусем кӗртес:
1) ҫакӑн пек ҫырса 11-мӗш пункт хушса хурас:
[bookmark: _GoBack]"11. Пурӑнма кирлӗ чи пӗчӗк виҫен Чӑваш Республикипе пӗтӗмӗшле илсен кашни ҫын пуҫне тата халӑхӑн социаллӑ-демографиллӗ тӗп ушкӑнӗсем тӗлӗшпе шутласа палӑртакан калӑпӑшӗ черетлӗ кварталта пӗчӗкленнӗ чухне пурӑнма кирлӗ чи пӗчӗк виҫен Чӑваш Республикипе пӗтӗмӗшле илсен кашни ҫын пуҫне тата халӑхӑн социаллӑ-демографиллӗ тӗп ушкӑнӗсем тӗлӗшпе палӑртакан калӑпӑшне умӗнхи квартал шайӗнчи чухлӗ палӑртаҫҫӗ.";
2) 2-мӗш пункта "отчетлӑ квартал хыҫҫӑнхи иккӗмӗш уйӑхӑн 20-мӗш числинчен кая юлмасӑр" сӑмахсем хушса хурас.
2 статья
1. Ҫак Саккун, ҫак Саккунӑн 1 статйин 2-мӗш пункчӗсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Ҫак Саккунӑн 1 статйин 2-мӗш пункчӗ 2020 ҫулхи ака уйӑхӗн 1-мӗшӗнчен пуҫласа вӑя кӗрет.

